**Samuli Tanhua** (s. 21. lokakuuta 1995 Oulunsalo) on suomalainen jääkiekkopuolustaja, joka pelaa Mestis-joukkue Imatran Ketterässä. Hän toimii joukkueen varakapteenina.

Ura
---

Tanhua on Oulunsalon Kiekko-Kettujen kasvatti. Hän siirtyi juniorina sittemmin Oulun Kärppiin. Kauden 2011–2012 Tanhua pelasi Kiekko-Laserissa lähinnä seuran B2-nuorissa, joiden tehokkain puolustaja hän oli B2-nuorten SM-sarjan runkosarjassa tehoilla 4+14=18. Kaudeksi 2012–2013 Tanhua palasi taas Kärppiin, joiden B-nuorten eniten maaleja tehnyt puolustaja hän oli kuudella osumallaan. Kauden 2013–2014 päätteeksi Tanhua voitti A-nuorten SM-hopeaa. Kaudella 2014–2015 hän nousi Kärppien A-nuorten varakapteeniksi ja kaudella 2015–2016 kapteeniksi.

Kaudeksi 2016–2017 Tanhua siirtyi kaksivuotisella sopimuksella Mestis-joukkue Kajaanin Hokkiin. Hänen tulokaskautensa toi 43 runkosarjaottelussa tehot 1+7=8 ja kahdeksassa karsintasarjan ottelussa kaksi syöttöpistettä. Helmikuussa 2017 Hokki lainasi Tanhuan Kärppien SM-liigajoukkueeseen, jossa hän pelasi kaksi ottelua. Tanhua sai tililleen ensimmäisen liigaottelunsa 10. helmikuuta 2017 Tapparaa vastaan. Hänet merkittiin Kärppien seitsemänneksi puolustajaksi, eikä Tanhua saanut lopulta peliaikaa. Ensimmäiset jääaikansa hän sai seuraavassa ottelussa 14. helmikuuta 2017 vieraissa Saimaan Palloa vastaan. Tanhua merkittiin jälleen Kärppien seitsemänneksi puolustajaksi, mutta hän sai ottelussa peliaikaa 8.59 minuuttia.

Tanhua siirtyi kaudeksi 2017–2018 vuoden mittaisella sopimuksella Mestiksen nousijajoukkue Imatran Ketterään. Hänen sopimuksessaan on myös yhden vuoden optio SM-liigasopimuksesta seuran yhteistyöjoukkueen, Saimaan Pallon kanssa. Tanhua nimettiin Ketterän varakapteeniksi. Hän pelasi kauden aikana myös kaksi ottelua lainalla Kärppien SM-liigajoukkueessa helmikuussa 2018 tehden niissä yhden syöttöpisteen, kun seura paikkasi Pyeongchangin olympiakisoihin lähteneiden Lasse Kukkosen ja Miika Koiviston sekä loukkaantuneen Teemu Kivihalmeen jättämää aukkoa.

Kaudella 2018–2019 Tanhua voitti Ketterässä sekä Mestiksen mestaruuden että Suomen Cupin. Myös kaudella 2019–2020 hän voitti Suomen Cupin. Toukokuussa 2020 Tanhua teki Ketterän kanssa vuoden mittaisen jatkosopimuksen. Kauden 2020–2021 päätteeksi hän voitti Mestiksen mestaruuden.

Pelityyli
---------

Tanhuan aiemman seuran Kajaanin Hokin silloisen päävalmentajan Jari Laukkasen mukaan hän on kova ja fyysinen peruspuolustaja, joka tykkää kamppailla niin kulmissa kuin oman maalin edessä.

Muuta
-----

Tanhua valmistui ylioppilaaksi Oulunsalon lukiosta keväällä 2015.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Kärpät | A-SM | 3 | 0 | 2 | 2 | 0 | – | – | – | – | – |
| 2013–2014 | Kärpät | A-SM | 40 | 0 | 2 | 2 | 20 | 9 | 0 | 1 | 1 | 4 |
| 2014–2015 | Kärpät | A-SM | 45 | 3 | 7 | 10 | 16 | 5 | 0 | 0 | 0 | 2 |
| 2015–2016 | Kärpät | A-SM | 15 | 2 | 7 | 9 | 8 | – | – | – | – | – |
| 2016–2017 | Hokki | Mestis | 43 | 1 | 7 | 8 | 22 | – | – | – | – | – |
|  | Kärpät | SM-liiga | 2 | 0 | 0 | 0 | 0 | – | – | – | – | – |
| 2017–2018 | Ketterä | Mestis | 44 | 3 | 10 | 13 | 92 | 3 | 0 | 0 | 0 | 2 |
|  | Kärpät | SM-liiga | 2 | 0 | 1 | 1 | 0 | – | – | – | – | – |
| 2018–2019 | Ketterä | Mestis | 26 | 3 | 11 | 14 | 37 | 14 | 1 | 4 | 5 | 12 |
| 2019–2020 | Ketterä | Mestis | 40 | 4 | 5 | 9 | 24 | – | – | – | – | – |
| 2020–2021 | Ketterä | Mestis | 30 | 1 | 3 | 4 | 26 | 9 | 2 | 0 | 2 | 6 |
| 2 kautta | yhteensä | SM-liiga | 4 | 0 | 1 | 1 | 0 | – | – | – | – | – |
| 5 kautta | yhteensä | Mestis | 183 | 12 | 36 | 48 | 201 | 26 | 3 | 4 | 7 | 20 |

Lähteet
-------

* Samuli Tanhua The Internet Hockey Databasessa (englanniksi)
* Samuli Tanhua Eurohockey-sivustolla (englanniksi)
* Samuli Tanhua *Elite Prospects*. Everysport Media Group AB.  (englanniksi)

### Viitteet

1. 1 2
2. ↑  Elite Prospects - Kiekko-Laser U17 *eliteprospects.com*. Everysport Media Group AB. Viitattu 27.6.2019. (englanniksi)
3. ↑  Elite Prospects - Kärpät U18 *eliteprospects.com*. Everysport Media Group AB. Viitattu 27.6.2019. (englanniksi)
4. 1 2  Samuli Tanhua *Elite Prospects*. Everysport Media Group AB.  (englanniksi)
5. 1 2  Hokille nuorta voimaa hyökkäykseen ja puolustukseen *Jatkoaika.com*.  16.5.2016. Jatkoaika r.y. Viitattu 16.5.2016.
6. ↑  Onnela, Janne: Tanhualle liigadebyytti – Joko Kärpistä on vastusta Tapparalle? *kaleva.fi*.  10.2.2017. Kaleva365 Oy. Viitattu 16.5.2016.
7. ↑  Ottelutilastot *liiga.fi*.  10.2.2017. Jääkiekon SM-liiga Oy. Viitattu 14.2.2017.
8. ↑  Kokoonpanot *liiga.fi*.  14.2.2017. Jääkiekon SM-liiga Oy. Viitattu 11.5.2020.
9. ↑  Ottelutilastot *liiga.fi*.  14.2.2017. Jääkiekon SM-liiga Oy. Viitattu 14.2.2017.
10. ↑  Samuli Tanhua siirtyy Ketterän puolustukseen - Viljakainen imatralaisten apuvalmentajaksi *Jatkoaika.com*.  13.6.2017. Jatkoaika r.y. Viitattu 13.6.2017.
11. ↑  Kapteenisto valittu *kettera.net*.  15.9.2017. Imatran Ketterä Oy. Viitattu 3.10.2017.
12. ↑  Hurmerinta, Eero: Kärpät lainaa tutun puolustajan - Tanhua paikkaamaan olympiakävijöitä *Jatkoaika.com*.  8.2.2018. Jatkoaika r.y. Viitattu 17.3.2018.
13. ↑  Marlo Koponen ja Samuli Tanhua jatkavat Ketterässä myös kaudella 2020–2021 *kettera.net*.  8.5.2020. Imatran Ketterä Oy. Viitattu 8.5.2020.
14. ↑  Oulunsalon lukio *kaleva.fi*.  18.5.2015. Kaleva365 Oy. Viitattu 11.5.2020.